గద్వాల సంస్థానము
"గద్వాల సంస్థానము" తుంగభద్ర మరియు కృష్ణా నదుల మధ్య ప్రాంతములో నడిగడ్డగా పిలువబడే అంతర్వేదిలో 800 చ.కి.మీల మేర విస్తరించి ఉండేది. 14వ శతాబ్దములో కాకతీయ సామ్రాజ్య పతనము తర్వాత ఈ గద్వాల సంస్థానాధీశులు బహుమనీ సామ్రాజ్యము యొక్క సామంతులు అయినారు. వంశ చరిత్ర ప్రకారము గద్వాలను 1553 నుండి 1704 వరకు పెద్ద వీరారెడ్డి, పెద్దన్న భూపాలుడు, సర్గారెడ్డి, వీరారెడ్డి మరియు కుమార వీరారెడ్డి పరిపాలించారు.
మాండవీ నది
మాండవి లేదా మహాదాయి గోవా, కర్ణాటక రాష్ట్రాల్లో ప్రవహించే నది. "గోవా జీవ నాడి"గా దీన్ని అభివర్ణిస్తారు. 77 కిలోమీటర్ల దూరం ప్రవహించే ఈ నది 29 కిలోమీటర్లు కర్ణాటకలో, 52 కిలోమీటర్లు గోవాలో ప్రవహిస్తుంది.  కర్ణాటకలోని బెల్గాం జిల్లాలో పశ్చిమ కనుమల్లోని భీమ్ గాడ్ వద్ద 30 నీటి చెలమల సమూహం నుంచి ఏర్పడింది. కర్ణాటకలో 2,032 చదరపు కిలోమీటర్లు, గోవాలో 1,580 చదరపు కిలోమీటర్ల ఆయకట్టుకు సాగునీరు అందిస్తోంది. మాండవీ నది యొక్క నీలిరంగు నీటితో దూద్ సాగర్ జలపాతం, వరపోహా జలపాతం వంటి అనేక అందమైన జలపాతాలు ఏర్పడ్డాయి.